Diari Oficial de la Generalitat Valenciana


Sumari del DOGV 4059, del 07-08-2001 (2001/7647)

ORDRE de 27 de juliol de 2001, de la Conselleria d'Indústria i Comerç, per la qual s'amplien els crèdits màxims que han de finançar les ajudes a la modernització del comerç interior per a l'exercici 2001.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/7647


Data del document
:   27-07-2001

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda a les empreses
    * administració local
    * comerç interior
    * ajuda pública
    * modernització de l'empresa
    * suport econòmic
    * societat sense fins de lucre

ORDRE de 27 de juliol de 2001, de la Conselleria d'Indústria i Comerç, per la qual s'amplien els crèdits màxims que han de finançar les ajudes a la modernització del comerç interior per a l'exercici 2001. [2001/7647]
  
Amb data 28 de desembre de 2000, va ser publicada en el Diari Oficial de la Generalitat Valenciana l'Ordre de 21 de desembre de 2000 de la Conselleria d'Indústria i Comerç, per la qual es regulen les ajudes en matèria modernització del comerç interior, per a l'exercici 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000) i d'acord amb el que s'ha establit en l'article 47.11 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública, mitjançant ordres de 2 de maig i 13 de juny de 2001, de la Conselleria d'Indústria i Comerç, es publiquen les línies pressupostàries i es determinen els crèdits màxims que financen les corresponents ajudes per a l'exercici 2001.
  
Atés que hi ha crèdit pressupostari disponible, mitjançant la present ordre es fa pública l'ampliació de la dotació pressupostària destinada a la concessió de les ajudes previstes en l'Ordre de 21 de desembre de 2000 de la Conselleria d'Indústria i Comerç, per la qual es regulen les ajudes en matèria de modernització del comerç interior.
  
En virtut d'això i de conformitat amb el que s'ha establit en la disposició addicional primera de l'Ordre de 21 de desembre de 2000, de la Conselleria d'Indústria i Comerç
  
ORDENE
  
Article 1
  
S'amplia per a l'exercici de 2001 la dotació pressupostària destinada a finançar les ajudes que a continuació s'assenyalen, en matèria de modernització del comerç interior, publicada mitjançant Ordre de la Conselleria d'Indústria i Comerç de 2 de maig de 2001, a càrrec de la secció 11, programa 622.10, Ordenació i Promoció Comercial:
  
Capítol VII
  
- Línia T0146000: ajudes per a despeses d'inversió previstes en el títol IV de l'Ordre de 21 de desembre de 2000 i per a les previstes en el punt 1 de l'article 13 del títol II; en els punts d) de l'article 34; a.3 de l'article 37 i en article 41 del títol V de l'anteriorment esmentada ordre. L'import màxim de les ajudes finançades a càrrec de l'esmentada línia és de 6.419.412.138 pessetes, dels quals 262.631.902 pessetes es pagaran a càrrec del pressupost vigent, 365.863.021 de pessetes es pagaran a càrrec del pressupost per a l'any 2002 i els 024.635.635 de pessetes restants a càrrec del pressupost per a 2003. El pagament d'aquestes anualitats queda condicionat a l'existència de crèdit adequat i suficient en els pressupostos de la Generalitat Valenciana per als mencionats exercicis.
  
Comporta una ampliació de 032.611.303 pessetes respecte de la dotació anterior, dels quals 564.098.807 pessetes corresponen al pressupost per a 2001 i 542.131.691 de pessetes al pressupost per a 2002. L'ampliació es destinarà a sol·licituds presentades dins del termini establit en l'ordre de convocatòria que no pogueren ser ateses amb els crèdits inicialment assignats.
  
Article 2
  
La present ordre entrarà en vigor el dia de hui, sense perjudici de la seua posterior publicació en el Diari Oficial de la Generalitat Valenciana.
  
València, 27 de juliol de 2001
  
El conseller d'Indústria i Comerç